Sant Roc visitarà els barris de Burjassot del 4 al 10 d’agost
2025-07-24

La Clavaria de Sant Roc 2016, encapçalada per Miguel Gómez, comptant amb la col·laboració de la Regidoria de Festes, dirigida per Manuel Pérez Menero, ja ho té tot preparat perquè, a partir del dijous 4 d’agost, el Patró de Burjassot, Sant Roc, visite els barris del municipi en els tradicionals trasllats del sant. Trasllats que també arribaran a les comissions falleres del municipi i a diferents entitats festives.

A més, com el passat any, la Clavaria ha programat, després de cada trasllat i on acabe el mateix, una discomòbil perquè tots els barris gaudisquen de les festes.

Així, els trasllats començaran el 4 d’agost a les 20 hores, eixint des de l’Ermita de Sant Roc. Aquest dia el sant recorrerà diferents barris fins a arribar a la parròquia de Sant Miquel, visitant en el camí les comissions falleres de la Plaça del Pouet i Mariano Benlliure, a més de la Residència San José. A les 23 hores tindrà lloc la primera discomòbil en el pàrquing del Pouet.

El 5 d’agost a les 20 hores serà l’eixida del patró des de la parròquia de Sant Miquel fins a la parròquia de la Nativitat. Aquest dia es visitarà les comissions falleres de Cristóbal Sorní i Espartero. La discomòbil d’aquest dia tindrà lloc a les 23 hores en l’aparcament de les Palmeres.

El tercer dia de trasllats, el dissabte 6 d’agost, serà especial, ja que tindrà lloc, a les 19 hores, en la Parròquia de la Nativitat, posteriorment, traslladar al sant fins a la parròquia del Sagrat Cor, visitant les Falles Llibertat i Domingo Orozco. En aquest dia, els espectacles de nit es traslladaran fins a la plaça de l’Ajuntament on es posaran en escena els musicals Arrels i El Libro Mágico, aproximadament a les 23 hores.

En l’equador dels trasllats, el diumenge 7 d’agost, el trasllat s’iniciarà en la parròquia del Sagrat Cor, visitant, abans d’arribar a la parròquia de San José Obrero, el Barri de les 613 Vivendes, Santa Gemma, l’Associació Andalusa Al Andalus 25 i les comissions falleres d’Isaac Peral i Pi i Margall. La discomòbil tindrà lloc en l’Av. Pi i Margall.

La parròquia de San José Obrero serà el punt de partida del trasllat del 8 d’agost que, a partir de les 20 h, portarà al sant a les comissions falleres de María Ros i Nàquera, finalitzant en la parròquia de Santíssima Trinitat. La discomòbil aquesta nit se celebrarà a les 23 hores en l’aparcament de l’estació del metro de Burjassot-Godella.

El penúltim dels trasllats, el 9 d’agost, portarà al sant des de la parròquia de la Santíssima Trinitat fins a la parròquia de Sant Joan de Ribera, visitant les comissions de Mestre Lope i Mendizábal. Eixa nit, la discomòbil serà, sobre les 23h, al carrer Josep Carsí.

El 10 d’agost es posarà el punt i final als trasllats del 2016 amb l’eixida del sant a les 20 h des de la parròquia de Sant Joan de Ribera per a visitar la Llar Sequera i la Falla Fermín Galán, en el seu camí fins a arribar a l’Ermita de Sant Roc. Aquesta nit, la discomòbil serà en la plaça de l’Ajuntament, també a les 23 hores.